Poésies de Marie de France (Roquefort)/Fable C
# Poésies de Marie de France (Roquefort)/Fable C

### FABLE C.

Uns rices Hums voleit aler Outre une marce cunverser ; A Dieu pria qu’il ne dutast K’à sauveté dreit le menast, Ne voleit guères demurer. Qant airière volt returner A Dius proia dou revenir Qu’il n’el lessast néent périr. Ainz qu’il se fust apercéuz, Dedenz la mer s’est enbatuz10 Lors pria Diex qu’il maint à teire

Ne li volt autre cose queire. Cum plus cummança à crier E plus ala sa nef par mer ; Quant il vit que Deus ne feseit La proière k’il requereit, Si qu’à teire ne pot venir, Dist il qu’il face sun plésir. Après cest môt tost arriva, Là ù il volt è desirra.20

Li Sages deit resnablement Prier à Dieu omnipotent Que de lui face sun plésir ; De ce li puet grant bien venir. Car miex set Diex que li estuet, Que ses cuers qui cange et muet.

* ↑ Se rendre dans un autre pays.
* ↑ Il pria Dieu de le détourner du danger et de le conduire sain et sauf.
* ↑ Il s’est embarqué.
* ↑ Il pria Dieu de le conduire à terre.
* ↑ Raisonnablement, avec raison
* ↑ A Dieu pria qu’il li menast A sauveté, qu’il ne doutast.
* ↑ N’autre cose ne li vilt queire.
